
LICEUL TEHNOLOGIC CORBU
localitatea CORBU,  județul HARGHITA
Nr........... /17.08.2026

Telefon/Fax: 0266338616 / E-mail: gs.corbu@eduhr.ro


[bookmark: _Hlk236994956]ANUNȚ DE CONCURS
Liceul Tehnologic Corbu, cu sediul în Corbu, Principală 122, județul Harghita, organizează concurs în conformitate cu prevederile H.G. nr. 1336/2022, respectând prevederile Ordonanței de Urgență nr. 156/2024 și Legii 141/2025, pentru ocuparea pe perioadă nedeterminată a funcției contractuale de execuție vacante de:
· CONTABIL (M/S) – în cadrul Compartimentului Financiar-Contabil (1 post, normă întreagă, 8 ore/zi).
I. Condiții generale de participare (conform art. 15 din H.G. nr. 1336/2022)
Poate participa la concurs persoana care îndeplinește următoarele condiții:
1. Are cetățenia română sau cetățenia unui alt stat membru al UE;
2. Cunoaște limba română, scris și vorbit;
3. Are capacitate deplină de exercițiu;
4. Are o stare de sănătate corespunzătoare postului, atestată pe baza adeverinței medicale;
5. Îndeplinește condițiile de studii și vechime cerute de post;
6. Nu a fost condamnată definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, ori a unor infracțiuni săvârșite cu intenție.
II. Condiții specifice de participare
· Studii: Studii [superioare economice cu diplomă de licență / medii economice, în funcție de nivelul postului solicitat ;
· Vechime: Minimum 3 ani vechime în specialitatea studiilor;
· Abilități: Cunoștințe de operare PC (Excel, Word) și platforme specifice (EDUSAL, Foreixen - constituie avantaj).
III. Calendarul de desfășurare a concursului
Data publicării: 17.08.2026
· Depunerea dosarelor de înscriere: 17.08.2026 – 28.08.2026, în intervalul orar [09:00 - 14:00], la secretariatul liceului.
· Selecția dosarelor: 31.08.2026 – 01.09.2026.
· Afișarea rezultatelor selecției dosarelor: 01.09.2026.
· Depunerea contestațiilor (selecție): 02.09.2026.
· Soluționarea contestațiilor (selecție): 03.09.2026.
· PROBA SCRISĂ: 08.09.2026, ora 12.00, la sediul liceului.
· Afișarea rezultatelor la proba scrisă: 08.09.2026.
· Depunerea contestațiilor (proba scrisă): 09.09.2026.
· Soluționarea contestațiilor (proba scrisă): 10.09.2026.
· PROBA  PRACTICĂ: 11.09.2026, ora 9.00, la sediul liceului.
· Afișarea rezultatelor la practică: 14.09.2026, ora 12.00
· Depunerea contestațiilor (proba practică): 14.09.2026, 13.00-15.00
· Soluționarea contestațiilor (proba practică): 14.09.2026, ora 16.00
· AFIȘAREA REZULTATELOR FINALE: 15.09.2026.
IV. Conținutul dosarului de înscriere
Dosarul de concurs va conține în mod obligatoriu:
1. Cerere înscriere la concurs (se găsește la secretariat);
2. Copia actului de identitate/ copie certificat de naștere;
3. Copiile documentelor care atestă nivelul studiilor și ale altor acte care atestă efectuarea unor specializări;
4. Copia carnetului de muncă și/sau a extrasului de REVISAL (raport salariat) care să ateste vechimea;
5. Certificat de cazier judiciar sau o declarație pe propria răspundere;
6. Cazier de integritate
7. Adeverință medicală care să ateste starea de sănătate corespunzătoare;
8. Curriculum vitae (model Europass).

TEMATICA ȘI BIBLIOGRAFIA
pentru concursul de ocupare a postului contractual vacant de Contabil
I. TEMATICĂ
1. Organizarea sistemului de învățământ preuniversitar: Finanțarea unităților de învățământ preuniversitar de stat (finanțarea de bază, finanțarea complementară, finanțarea suplimentară). Veniturile proprii ale instituțiilor de învățământ.
2. Organizarea și conducerea contabilității în instituțiile publice: Principiile contabilității publice, reguli de înregistrare, planul de conturi pentru instituțiile publice și normele metodologice de utilizare a acestuia.
3. Angajarea, lichidarea, ordonanțarea și plata cheltuielilor (ALOP): Fazele execuției bugetare în instituțiile publice. Organizarea, exercitarea și vizele privind controlul financiar preventiv propriu (CFPP).
4. Întocmirea și raportarea situațiilor financiare: Bilanțul contabil, contul de rezultat patrimonial, execuția bugetară. Depunerea raportărilor prin sistemul național de raportare Forexebug.
5. Inventarierea patrimoniului: Regulile și etapele inventarierii generale a elementelor de natura activelor, datoriilor și capitalurilor proprii în instituțiile publice. Valorificarea rezultatelor inventarierii.
6. Drepturile și îndatoririle personalului contractual: Reguli de disciplină a muncii, drepturi și obligații conform Codului Muncii.

II. BIBLIOGRAFIE
1. Legea învățământului preuniversitar nr. 198/2023, cu modificările și completările ulterioare (Secțiunea dedicată finanțării învățământului preuniversitar și patrimoniului).
2. Legea contabilității nr. 82/1991, republicată, cu modificările și completările ulterioare.
3. Ordinul Ministrului Finanțelor Publice (OMFP) nr. 1.917/2005 pentru aprobarea Normelor metodologice privind organizarea și conducerea contabilității instituțiilor publice, Planul de conturi pentru instituțiile publice și instrucțiunile de aplicare a acestuia, cu modificările la zi.
4. Ordinul Ministrului Finanțelor Publice (OMFP) nr. 1.792/2002 pentru aprobarea Normelor metodologice privind angajarea, lichidarea, ordonanțarea și plata cheltuielilor instituțiilor publice, precum și organizarea, evidența și raportarea angajamentelor bugetare și legale (ALOP), cu modificările ulterioare.
5. Ordinul Ministrului Finanțelor Publice (OMFP) nr. 2.861/2009 pentru aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii, cu modificările ulterioare.
6. Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare (cu accent pe anexele specifice învățământului).
7. Ordinul MFP nr. 923/2014 pentru aprobarea Normelor metodologice generale referitoare la exercitarea controlului financiar preventiv și a Codului specific de norme profesionale pentru persoanele care desfășoară activitatea de control financiar preventiv propriu, republicat.
8. Legea nr. 53/2003 – Codul muncii, republicată, cu modificările și completările ulterioare (Drepturile și obligațiile salariatului, răspunderea patrimonială și disciplinară).
Relații suplimentare, tematica și bibliografia oficială se pot obține la secretariatul liceului sau la numărul de telefon 0266/338.616.
Director,
Laurențiu Mirela

